**Ministru kabineta noteikumu projekta "Grozījumi Ministru kabineta 2016. gada 30. augusta noteikumos Nr. 587 "Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.2. pasākuma "Nacionālas nozīmes attīstības centru integrēšana TEN-T tīklā" īstenošanas noteikumi" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.2. pasākuma "Nacionālas nozīmes attīstības centru integrēšana TEN-T tīklā" iznākuma un rezultāta rādītāju precizēšana, lai nodrošinātu 6.1.4. specifiskā atbalsta mērķa rādītāju sasniegšanu atbilstoši Darbības programmā "Izaugsme un nodarbinātība" noteiktajam.  Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 20.panta 6. un 13.punkts.  Ministru kabineta 2019.gada 11.oktobra ārkārtas sēdes protokollēmuma (prot. Nr. 47, 3.§) 7.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisija 2014.gada 11.novembrī apstiprināja Eiropas Savienības Struktūrfondu un Kohēzijas fonda (turpmāk – ES fondu) 2014.-2020.gada plānošanas perioda darbības programmu „Izaugsme un nodarbinātība” (turpmāk - darbības programma). Darbības programma noteic, ka, īstenojot 6.1.4. specifiskā atbalsta mērķi „Pilsētu infrastruktūras sasaiste ar TEN-T tīklu” (turpmāk – 6.1.4.SAM), tiks novērsti infrastruktūras pārrāvumi pilsētās, un radīts alternatīvs maršruts tranzīta un kravas transportam, atdalot no vietējās nozīmes sabiedriskā transporta plūsmām.  Atbilstoši darbības programmai 6.1.4.SAM ietvaros ir plānots sasniegt šādus uzraudzības rādītājus:   * iznākuma rādītāju (iznākuma rādītāja ID i.6.1.4.a) – izbūvēto, rekonstruēto vai modernizēto alternatīvo kravas ceļu, ielu un pārvadu kopējais garums sasaistei ar TEN-T (turpmāk – iznākuma rādītājs) – 9,96 km. * rezultāta rādītāju (rezultāta rādītāja ID r.6.1.4.a) – lielo pilsētu skaits, kur izveidoti alternatīvi maršruti TEN-T tīkla tranzīta un kravu transportam (turpmāk – rezultāta rādītājs) – 3 pilsētas.   Minēto rādītāju sasniegšanu tika plānots nodrošināt, 6.1.4.SAM ietvaros īstenojot divus pasākumus – 6.1.4.1. pasākumu "Rīgas ostas un Rīgas pilsētas integrēšana TEN-T tīklā" (turpmāk – 6.1.4.1.pasākums) un 6.1.4.2. pasākumu “Nacionālas nozīmes attīstības centru integrēšana TEN-T tīklā" īstenošanas noteikumi” (turpmāk – 6.1.4.2.pasākums), un attiecīgi nosakot katram pasākumam uzraudzības rādītāju sasniedzamās vērtības:   * 6.1.4.1. pasākumā iznākuma rādītājs ir 4 km un rezultāta rādītājs – viena pilsēta, * 6.1.4.2. pasākumā iznākuma rādītājs ir 5,96 km un rezultāta rādītājs – divas pilsētas.   2019.gada 11.oktobra Ministru kabineta (turpmāk - MK) ārkārtas sēdē tika izskatīts Finanšu ministrijas informatīvais ziņojums "Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu" (turpmāk – informatīvais ziņojums). Informatīvais ziņojums nosaka turpmāko rīcību par Eiropas Savienības (turpmāk – ES) fondu finansējuma izmantošanu, tostarp attiecībā uz ES fondu snieguma rezerves finansējumu un finansējuma atlikumiem. Atbilstoši informatīvā ziņojuma 40.punkta 4.apakšpunktam un MK pieņemtajam lēmumam (MK 2019.gada 11.oktobra ārkārtas sēdes protokollēmuma (prot. Nr. 47, 3.§) 7. punkts) Satiksmes ministrijai (turpmāk – SM) ir uzdots novirzīt 6.1.4.1. pasākuma ES fondu finansējumu 24 000 000 *euro* apmērā Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta (turpmāk – elektrovilcienu vagonu iegādes projekts) īstenošanai.  Novirzot elektrovilcienu vagonu iegādes projekta īstenošanai visu 6.1.4.1. pasākumam plānoto Kohēzijas fonda finansējumu, 6.1.4.1. pasākuma ietvaros vairs nav pieejams ES fondu finansējums, kā rezultātā 6.1.4.1. pasākums nav īstenojams un MK 2016.gada 22.marta noteikumi Nr. 173 “Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.1. pasākuma "Rīgas ostas un Rīgas pilsētas integrēšana TEN-T tīklā" īstenošanas noteikumi” (turpmāk – MK noteikumi Nr. 173) ir atzīstami par spēku zaudējušiem.  Ņemot vērā, ka 6.1.4.1. pasākums netiks īstenots un MK noteikumi Nr. 173 tiks atzīti par spēku zaudējušiem, netiks sasniegts 6.1.4.1. pasākuma iznākuma rādītājs – 4 km – un rezultāta rādītājs – viena pilsēta.  Ievērojot 6.1.4.1.pasākuma ietekmi uz darbības programmā noteiktajiem iznākuma un rezultāta rādītājiem, ir nepieciešams veikt grozījumus MK 2016. gada 22. marta noteikumos Nr. 587 "Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.2. pasākuma "Nacionālas nozīmes attīstības centru integrēšana TEN-T tīklā" īstenošanas noteikumi" (turpmāk – MK noteikumi Nr. 587), kas paredz 6.1.4.1. pasākuma iznākuma un rezultāta rādītājus iekļaut 6.1.4.2. pasākumā sasniedzamajos rādītājos, tādējādi nodrošinot 6.1.4.SAM noteikto uzraudzības rādītāju sasniegšanu.  Atbilstoši Kohēzijas politikas fondu vadības informācijas sistēmas datiem darbības programmā 6.1.4. SAM:   1. noteiktā iznākuma rādītāja – līdz 2023.gada 31.decembrim izbūvēto, rekonstruēto vai modernizēto alternatīvo kravas ceļu, ielu un pārvadu kopējais garums sasaistei ar TEN-T tīklu 9,96 km – izpilde līdz 2019.gada 20.decembrim ir 3,51 km, jeb 35% no 6.1.4.SAM noteiktā iznākuma rādītāja, kas tika nodrošināta, ņemot vērā līdz 20.12.2019. 6.1.4.2.pasākuma ietvaros pabeigto projektu Rēzeknē un nodoto ekspluatācijā ceļa posmu Ventspilī. 2. noteiktā rezultāta rādītāja – līdz 2023.gada 31.decembrim četras pilsētas, kurās izveidoti alternatīvi maršruti TEN-T tīkla tranzīta un kravu transportam – izpilde līdz 2019.gada 20.decembrim ir 2 pilsētas, jeb 50% no 6.1.4.SAM noteiktā uzraudzības rādītāja, kas tika nodrošināta, ņemot vērā līdz 20.12.2019. 6.1.4.2.pasākuma ietvaros pabeigto projektu Rēzeknē un ievērojot, ka rezultāta rādītāja sākotnējā vērtība 2012.gadā bija viena pilsēta.   Ievērojot minēto un apstākli, ka 6.1.4.2.pasākuma ietvaros īstenošanā ir projekti vēl sešos nacionālās nozīmes attīstības centros, kuru ietvaros indikatīvais projektu īstenošanas rezultātā sasniedzamais rādītājs – izbūvēti, pārbūvēti vai modernizēti alternatīvie kravas ceļi, ielas un pārvadi sasaistei ar TEN-T – pārsniedz atlikušo nepieciešamo sasniedzamo vērtību 6,45 km, ir secināms, ka darbības programmas 6.1.4.SAM uzraudzības rādītāju vērtības līdz 2023.gada 31.decembrim plānots sasniegt pilnā apmērā, īstenojot 6.1.4.2.pasākumu ar tam pieejamo Kohēzijas fonda finansējumu. Attiecīgi pēc noteikumu projekta apstiprināšanas 6.1.4.2.pasākumā īstenošanā esošajos projektos nav nepieciešamas izmaiņas un nav paredzēts veikt noslēgto vienošanos par projektu īstenošanu grozījumus.  Līdz ar to 6.1.4.1.pasākuma ietvaros plānotie uzraudzības rādītāji, proti, iznākuma rādītājs – 4 km – un rezultāta rādītājs – viena pilsēta, iekļaujami pie 6.1.4.2.pasākuma ietvaros sasniedzamajiem rādītājiem.  Ievērojot minēto, MK noteikumu projekts paredz, ka:   1. grozījumu rezultātā 6.1.4.2.pasākuma plānotais iznākuma rādītājs pieaugs līdz 9,96 km, 2. grozījumu rezultātā 6.1.4.2.pasākuma plānotais rezultāta rādītājs pieaugs līdz trim pilsētām. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbalsta pasākuma mērķa grupa ir satiksmes dalībnieki. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, līdz ar to netiek radīts papildu administratīvais slogs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ar noteikumu projektā ierosinātajiem grozījumiem MK noteikumos Nr. 587 ir saistīts MK noteikumu projekts “Par Ministru kabineta 2016. gada 22. marta noteikumu Nr. 173 "Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.1. pasākuma "Rīgas ostas un Rīgas pilsētas integrēšana TEN-T tīklā" īstenošanas noteikumi" atzīšanu par spēku zaudējušiem” (turpmāk – 6.1.4.1.pasākuma noteikumu projekts). 6.1.4.1.pasākuma noteikumu projekts ir izsludināts Valsts sekretāru sanāksmē 2020.gada 16.janvārī (prot.Nr.3, 9.§). 6.1.4.1.pasākuma noteikumu projekts ir izstrādāts, lai nodrošinātu MK 2019.gada 11.oktobra sēdes protokollēmuma (prot. Nr. 47, 3.§) 7.punkta izpildi, paredzot 6.1.4.1.pasākumam plānoto Kohēzijas fonda finansējumu novirzīt Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta īstenošanai. 6.1.4.1.pasākuma ietvaros plānotais iznākuma rādītājs (4 km) un rezultāta rādītājs (viena pilsēta) tiek pievienoti pie 6.1.4.2.pasākuma ietvaros sasniedzamajiem rādītājiem, tādējādi nodrošinot, ka iznākuma un rezultāta rādītāji 6.1.4.SAM ietvaros tiek sasniegti atbilstoši darbības programmā noteiktajam. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
|  | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai ir dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2019. gada 12. decembrī tika publicēts Satiksmes ministrijas tīmekļa vietnē, sadaļā “Sabiedrības līdzdalība” (<http://www.sam.gov.lv/satmin/content/?cat=553>) un Ministru kabineta tīmekļa vietnē (<https://www.mk.gov.lv/content/ministru-kabineta-diskusiju-dokumenti>). |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāra p.i. I. Stepanova